CELEX: 62011TN0196
Language: et
Date: 2012-04-12 00:00:00
Title: Kohtuasi T-196/11: 12. aprillil 2012 esitatud hagi — AX versus nõukogu

9.6.2012   
            
            
               ET
            
            
               Euroopa Liidu Teataja
            
            
               C 165/19
            
         12. aprillil 2012 esitatud hagi — AX versus nõukogu
   (Kohtuasi T-196/11)
   2012/C 165/34
   Hagiavalduse keel: prantsuse
   
      Pooled
   
   
      Hageja: AX (Polotsk, Valgevene) (esindaja: advokaat M. Michalauskas)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 31. jaanuari 2011. aasta otsus 2011/69/ÜVJP, millega muudetakse nõukogu otsust 2010/639/ÜVJP teatavate Valgevene ametnike vastu suunatud piiravate meetmete kohta;
            
         
               —
            
            
               tühistada hagejat puudutavas osas nõukogu 31. jaanuari 2011. aasta määrus nr 84/2011, millega muudetakse määrust nr 765/2006, mis käsitleb president Lukašenko ja teatavate Valgevene ametnike vastu suunatud piiravaid meetmeid;
            
         
               —
            
            
               tühistada hagejat puudutavas osas nõukogu 21. märtsi 2011. aasta rakendusotsus 2011/174/ÜVJP, millega rakendatakse otsust 2010/639/ÜVJP teatavate Valgevene ametnike vastu suunatud piiravate meetmete kohta;
            
         
               —
            
            
               tühistada hagejat puudutavas osas nõukogu 21. märtsi 2011. aasta rakendusmäärus nr 271/2011, millega rakendatakse määruse nr 765/2006, mis käsitleb president Lukašenko ja teatavate Valgevene ametnike vastu suunatud piiravaid meetmeid, artikli 8a lõiget 1;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite sisuks on puudulik põhjendus ja kaitseõiguste riive, kuna vaidlustatud õigusaktide põhjendus ei võimalda hagejal Üldkohtus nende kehtivust vaidlustada ega Üldkohtul nende õiguspärasust kontrollida.
            
         
               2.
            
            
               Teise väite sisuks on kaalutlusviga, sest vaidlustatud õigusaktide faktidel rajanev põhjendus puudub.
            
         
               3.
            
            
               Kolmanda väite sisuks on proportsionaalsuse põhimõtte rikkumine eelkõige seoses Euroopa Liidu territooriumile sisenemise või selle läbimise piiranguga.